acesulfam K
Store norske leksikon,Næringsmidler og husholdning,Næringsmiddelteknologi
Acesulfam K er et syntetisk søtstoff som er cirka 200 ganger søtere enn sukker. Stoffet er et hvitt, krystallinsk stoff som i fast form har nærmest ubegrenset holdbarhet. Kjemisk formel er C4H5NO4S.
Acesulfam K er dannet fra sulfaminsyre og er kjemisk beslektet med søtstoffene sakkarin og cyklamat, men har lavere søtningsevne. Det har god stabilitet i løsninger, tåler varme og har relativt gode smaksegenskaper. Stoffet er i Norge godkjent for bruk i blant annet saft og brusdrikker, syltetøy, kompotterog lignende, enkelte lavkaloriprodukter og i tyggegummi. Acesulfam K har kodenummer E 950.Acesulfam K absorberes i tynntarmen, og mesteparten skilles ut via urin i løpet av 24 timer. Det er ikke påvist opphopning eller skadelige virkninger av stoffet i kroppen. Les mer i Store norske leksikon søtstoffer